ტექნიკური დავალება

საწყობის მშნებლობისათვის სანებართვო დოკუმენტაციის პაკეტის მომზადებასთან დაკავშირებით


დამკვეთი: სს „არ ემ ჯი კოპერი“
მონაცემები ობიექტის შესახებ: საპროექტო ობიექტი მდებარეობს ბოლნისის მუნიციპალიტეტში, დაბა კაზრეთში სს „არ ემ ჯი კოპერი“-ს მფლობელობაში მყოფ მიწის ნაკვეთზე ს/კ 80.14.65.1034. სამშენებლო ნებართვის მისაღებად აუცილებელია დოკუმენტაციის შესაბამისი პაკეტის მომზადება.
[bookmark: _GoBack]ობიექტი წარმოადგენს სასაწყობე შენობას, რომლის დეტალური მახასიათებლები მოცემულია ტექნიკურ დავალებაზე თანდართულ კონსტრუქციულ პროექტში. ტენდერში მონაწილეობის მსურველ კომპანიებს დამკვეთი დამატებით მიაწვდის საპროექტო შენობის არქიტექტურის PLA ფაილს.

მოთხოვნები დოკუმენტაციის მიმართ:
· I სტადიისათვის უნდა მომზადდეს „მშენებლობის ნებართვის გაცემისა და შენობა-ნაგებობის ექსპლუატაციაში მიღების წესისა და პირობების შესახებ“ საქართველოს მთავრობის 2019 წლის 31 მაისის №255 დადგენილების (შემდგომში - დადგენილება) მე-8 და მე-9 პუნქტებით და საქართველოს კანონის „საქართველოს სივრცის დაგეგმარების, არქიტექტურული და სამშენებლო საქმიანობის კოდექსი“-ს (შემდგომში - კოდექსი) 103-ე ნაწილით გათვალისწინებული დოკუმენტაცია.
· II-III სტადიებისათვის უნდა მომზადდეს დადგენილების მე-10 მუხლით და კოდექსის 106-ე ნაწილით გათვალისწინებული დოკუმენტაცია;
· დოკუმენტაცია შედგენილი უნდა იყოს დადგენილებაში მითითებული მოთხოვნების სრული დაცვით. 
· დოკუმენტაციის პაკეტი უნდა წარმოდგეს ისეთი სახით, როგორიც ეს მოთხოვნილია ms.gov.ge პორტალზე მშენებლობის ნებართვის მისაღებად.

დამკვეთის ვალდებულება:
· მიაწოდოს შემსრულებელს ნაგებობის კონსტრუქციული პროექტი;
· მიაწოდოს შემსრულებელს ობიექტის არქიტექტურის pla ფორმატის ფაილი.
· საჭროების შემთხვევაში უზრუნველყოს შემსრულებლის საპროექტო ნაგებობის ტერიტორიაზე დაშვება.
· უზრუნველყოფს ტერიტორიის საინჟინრო გეოლოგიურ კვლევას და შემსრულებელს მიაწვდის ანგარიშს.


მოთხოვნები შემსრულებლის მიმართ:
· ჰქონდეს აღნიშნული დოკუმენტაციის მომზადების უფლებამოსილება;
· ფლობდეს მითითებულ სფეროში მუშაობის არანაკლებ 5 წლიან გამოცდილებას.
· საჭიროების შემთხვევაში მოახდინოს დოკუმენტაციის კორექტირება ნებართვის გამცემი ორგანოს შენიშვნების გათვალისწინებით.
· წინადადება წარმოადგინოს ფასის და შესრულების ვადის მითითებით.


დანართი: საწყობის კონსტრუქციული პროექტი.


